ส่องตลาด ภาคบ่าย – บล.ฟิลลิป (ประเทศไทย)
บริษัทหลักทรัพย์ ฟิลลิป (ประเทศไทย) สรุปทิศทางและแนวโน้มตลาดบ่ายนี้
9 มิ.ย. 2558

แนวโน้มภาคบ่าย: ระวังแรงขายทำกำไร 
– ตลาดหุ้นไทยย่อตัวลงหลุดระดับ 1500 จุดซึ่งเป็นจุดถอยที่ให้ไว้ในช่วงก่อนหน้า ก่อนกลับมาปิดช่วงเช้าที่ 1500.08 จุด 
– วานนี้แรงซื้อของสถาบันชะลอลง ด้านต่างชาติยังคงซื้อขายเก็งกำไร ขณะที่มูลค่าซื้อขายของตลาดวานนี้อยู่ที่ 2.8 หมื่นล้านบาท แม้ว่าวันนี้มูลค่าซื้อขายครึ่งวันเช้าของวันนี้ จะมีแนวโน้มที่ดีกว่าเมื่อวาน แต่ถือว่ายังอยู่ในระดับต่ำ สะท้อนถึงความเชื่อมั่นนักลงทุนยังคงอยู่ในระดับไม่สูงนัก
– สำหรับการประชุมกนง. ในวันพรุ่งนี้คาดว่าทางกนง.จะคงอัตราดอกเบี้ยไว้ที่ระดับ 1.5% ตามเดิม
– มีโอกาสที่ตลาดจะปรับลงไปที่ 1485 จุดหรือที่ระดับ Consensus P/E ที่ 15x อีกครั้ง ทั้งนี้ กลยุทธ์ยังเน้นถอยมารอให้ตลาดปรับฐานเสร็จก่อน หลังยังขาดปัจจัยบวกใหม่ๆเข้ามาหนุน มองกรอบบ่ายนี้ยังมีโอกาสเคลื่อนไหวระหว่าง 1490 – 1505 ต่อไป
 
แนวโน้มตลาดหุ้นไทยภาคบ่ายในเชิงเทคนิค
&gt;&gt; ดัชนี 1,500.08 เปลี่ยนแปลง -8.20 จุด มูลค่าการซื้อขาย 17,690ลบ.
กราฟย่อตัวลงพร้อมการอ่อนค่าของเครื่องมือตามกราฟ 60 นาที ให้น้ำหนักในทางลบ อย่างไรก็ดียังมองเป็นการปรับฐานหลังก่อนห น้านี้ขึ้นติดต่อกันมา 3-4 วัน แนะนำตั้งรับที่บริเวณ 1490 จุด ส่วนแนวต้านยังคงจำกัดที่เดิมคือ 1510 จุด
 
หุ้น/ราคา                                         ความเห็น
INTUCH/77.25        สร้างฐานนาน และได้สัญญาณซื้อพร้อมกันจากเครื่องมือหลักๆ คาดว่าจะได้เวลาเดินหน้าออกจากฐาน “เก็งกำไร” แนวรับ 77.00 แนวต้าน 79.00 cut loss 76.50  บ.
SOLAR/15.80         แรงซื้อหนาแน่น พร้อมสัญญาณหนุนจากเครื่องมือหลายๆ ตัว มีโอกาสไปต่อได้ “เก็งกำไร” แนวรับ 15.60 แนวต้าน 16.60 cut loss 15.40 บ.
CPR/5.00            Volume ผลักดันราคาขึ้นมาเหนือ EMA-25 ได้สำเร็จพร้อมสัญญาณซื้อจากเครื่องมือหลักๆ ลุ้นขึ้นต่อได้ “เก็งกำไร” แนวรับ4.80 แนวต้าน 5.05, 5.20 cut loss 4.74  บ.
 
ตลาดอนุพันธ์ 
กลยุทธ์
Series/ราคา                                                ความเห็น
S50M15/979.50  Long  เปิดได้ที่ 986 จุด แต่ตัดขาดทุนไป สถานะใหม่ Short ที่ 982 จุด เป้าหมายทำกำไร 975 จุด ตัดขาดทุนเหนือ 984 จุด
 
CPFM15/24.48   Long  ตอนเช้ายังไม่ได้ รอเปิดอีกครั้งที่ 24.20 บาท เป้าหมายทำกำไร 25 บาท ตัดขาดทุนหากหลุด 24
GFM15/18,890   Short เปิดได้ตอนเช้าที่ 18,900 บาท รอทำกำไร 18,750 บาท ตัดขาดทุนเหนือ 18,970 บาท
BRM15/2,127    Short ตอนเช้ายังไม่ได้ รอเปิดอีกครั้งที่ 2,140 บาท เป้าหมายทำกำไร 2,110 บาท ตัดขาดทุนเหนือ 2,155 บาท
USDM15/33.81   Short ไม่ได้เปิด รอเปิดอีกครั้งที่ 33.83 บาท เป้าหมายทำกำไร 33.75 บาท ตัดขาดทุนเหนือ 33.85 บาท
 
อนุพันธ์เด่นเชิงเทคนิค
&gt;&gt; S50M15 / ราคาปิด 979.50 จุด เปลี่ยนแปลง -10.60 จุด
กราฟ 10 นาที ไหลลงมาปิดต่ำกว่า EMA-25 ส่วนเครื่องมือ MACD อยู่ต่ำกว่าเส้น Zero Line มอง Upside น่าจะจำกัดตามแนวต้าน แนวรับ 976, 972 จุด แนวต้าน 983, 987 จุด